b'\n_START_ARTICLE_\nKiviloo piiskopilinnus\n_START_PARAGRAPH_\nKiviloo piiskopilinnus (Fegefeur, Fegwevr) asub Harjumaal, Raasiku vallas J\xc3\xb5el\xc3\xa4htme j\xc3\xb5e \xc3\xa4\xc3\xa4res._NEWLINE_Linnus rajati p\xc3\xa4rast seda, kui seni J\xc3\xa4gala j\xc3\xb5e \xc3\xa4\xc3\xa4res Kaunissaares olnud Tallinna piiskopi residents viidi 1413. aastal J\xc3\xb5el\xc3\xa4htme j\xc3\xb5e \xc3\xa4\xc3\xa4rde Kiviloole._NEWLINE_Kiviloo piiskopilinnust - Fegefeuer (puhastustuli) mainitakse esmakordselt 1474 Kiviloo lossiks, mil piiskopiks oli Simon von der Borch. See oli L-kujuline v\xc3\xa4ikelinnus, mille 50\xc3\x9785 ruutmeetri suurune maa-ala oli vallikraaviga piiratud. Sellel paiknes kahekorruseline paekivist linnus, mille kirdenurgas k\xc3\xb5rgus \xc3\xbcmar suurt\xc3\xbckitorn ja kogu l\xc3\xb5unak\xc3\xbclje v\xc3\xb5ttis enda alla saal. Nende vahele j\xc3\xa4i muid ruume, v\xc3\xb5lvitud mantelkorsten-k\xc3\xb6\xc3\xb6k teiste hulgas._NEWLINE_Liivi s\xc3\xb5jas r\xc3\xbcndasid Vene v\xc3\xa4ed 12. septembril 1560 Kiviloo linnust, mida kaitses 11 sakslast. Linnus vallutati ja p\xc3\xb5letati maha. Sestpeale on ta varemetes._NEWLINE_Praegu on linnus koos Kiviloo m\xc3\xb5isahoonega eravalduses.'